**Základná škola s materskou školou – Alapiskola és Óvoda,**

**935 65 Veľké Ludince č. 390**

**ŠKOLSKÝ VZDELÁVACÍ PROGRAM**

**MAZSOLÁK**

DÁTUM PREROKOVANIA ŠKVP V PEDAG. RADE: 25.8.2016

DÁTUM PREROKOVANIA ŠKVP V RADE ŠKOLY:

DÁTUM VYDANIA ŠKVP: 1.9.2016

Mgr.Kinga Cseri

**riaditeľka školy**

|  |  |
| --- | --- |
| **Dátum** | **Záznamy o revidovaní** |
| 01.01.2009 | ŠkVP „Jastrabíky“ |
| 01.07.2014 | Zmena vo funkcii RŠ: Mgr. Kinga Cseri |
| 01.09.2016 | ŠkVP „Mazsolák“ - Revízia obsahu podľa schválenej konečnej verzie Štátneho vzdelávacieho programu pre predprimárne vzdelávanie v materských školách |
| 01.01.2017 | Zmena vo funkcii ZRŠ: Mgr. Anikó Tóthová |

1. **CIELE VÝCHOVY A VZDELÁVANIA**

Školský vzdelávací program sme vytvorili na základe Štátneho vzdelávacieho programu pre predprimárne vzdelávanie v materských školách a vypracovali sme ho v súlade so *zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,* s určitou adaptáciou na výchovno-vzdelávaciu činnosť materskej školy.

Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti.

Všeobecnými cieľmi výchovy a vzdelávania v materskej škole sú:

- zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými,

- uľahčiť dieťaťu plynulú adaptáciu na zmenené – inštitucionálne, školské prostredie,

- podporiť vzťah dieťaťa k poznávaniu a učeniu,

- podporovať rozvoj individuálnych spôsobilostí dieťaťa,

- sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie,

- umožniť dieťaťu napĺňať život a učenie prostredníctvom hry, priamej skúsenosti a aktívneho bádania,

- uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí,

- identifikovať deti so špeciálnymi potrebami a zabezpečiť im všetky podmienky na individuálny rozvoj podľa týchto potrieb,

- zabezpečiť spravodlivú dostupnosť a rovnosť vo výchove a vzdelávaní, ako aj dostupnosť poradenských a ďalších služieb pre všetky deti,

- získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí.

1. **STUPEŇ VZDELANIA**

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole.Legislatíva súvisiaca s činnosťou a prevádzkou materských škôl taxatívne neurčuje spôsob ukončovania výchovy a vzdelávania detí v materskej škole .Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne 6. rok veku a dosiahne školskú spôsobilosť. Predškolské vzdelávanie môže ukončiť dieťa aj vtedy, ak nedovŕšilo 6. rok veku, ale podľa vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť PŠD (predčasné zaškolenie dieťaťa na žiadosť rodičov).Dokladom o získanom stupni vzdelania je osvedčenie o absolvovaní predprimárneho vzdelávania, ktoré vydáva MŠ.

1. **VLASTNÉ ZAMERANIE ŠKOLY**

* využívať aktivity zamerané na rozvoj enviromentálnej výchovy:
  + viesť deti k postupnému chápaniu významu prírody pre život ľudí a utvárať u detí potrebu starať sa o prírodu a život v nej, chrániť je ako nenahraditeľnú súčasť životného prostredia človeka
  + viesť deti k vyjadreniu svojich citov vo vzťahu k prírode – k okoliu
  + pozorovať prírodu (živé – neživé), jej zmeny, sprostredkovať deťom konkrétne skúsenosti, ktoré súvisia so zmenami v prírode (rastliny, živočíchy, počasie, voda, kamene ...)
  + zhotovovať herbáre z listov, kvetov
  + počas celého roka zhromažďovať aktuálny prírodný materiál a využívať ho pri rôznych aktivitách
  + často organizovať turistické vychádzky do prírody
  + bližšie sa zoznámiť so životom koňa (poníka), vytvoriť si k nemu kladný vzťah, poprípade si vyskúšať jazdu na ňom
* naďalej posilňovať zdravý životný štýl:

- plniť úlohy podporujúce zdravie – pitný režim prispôsobený potrebám a požiadavkám detí

- inhalácia rastlinných extraktov, počúvanie relaxačnej hudby

* školiť deti o nutnosti dodržiavania dentálnej hygieny
* vytvoriť estetické, podnetné, hygienicky nezávadné prostredie
* častejšie zaraďovať do jedálnička ovocie a zeleninu
* dopĺňať zdravotné , dychové, relaxačné cvičenia
* obohatiť cvičenie o prvky jógy – dodržiavať zásady psychohygieny, pri zostavovaní cvičení dôraz klásť na zásadu primeranosti a postupnosti
* podľa možností realizovať cvičenie na šk. dvore
* umožniť deťom voľný pohyb v prírode, využívať všetky možnosti pohybu na čerstvom vzduchu (otužovať deti prostredníctvom vody, snehu, vetra, slnka)
* umožniť deťom aktivity zamerané na oboznamovanie sa s vodou – hry s vodou a vo vode ( plaváreň**)**
* využívať netradičné, hlavne prírodné telovýchovné náčinie
* organizovať dni zdravia a športu
* režim dňa prispôsobovať potrebám a požiadavkám detí
* vo výchovno-vzdelávacej činnosti uplatňovať skôr individuálne a skupinové činnosti pred frontálnymi
* dbať na dodržiavanie disciplíny, pravidiel pri cvičení a iných činnostiach
* učiť deti prosociálnemu správaniu, kde jednou z prvoradých úloh výchovy je rozvíjanie schopnosti stotožniť sa s druhým človekom a urobiť niečo dobré bez toho, že by sme za to očakávali bezprostrednú odmenu
* viesť deti k vzájomnej ohľaduplnosti, aby si navzájom neubližovali, k predchádzaniu konfliktov a v prípade výskytu k vhodnému riešeniu
* vylúčiť direktívny ped. prístup, získať lásku a dôveru dieťaťa
* posilňovať schopnosť sebahodnotenia a hodnotenia u detí
* podnecovať deti k vyjadrovaniu poznatkov, názorov a postojov, k prezentovaniu zručností, návykov a skúseností
* naučiť deti pracovať v tichu, pri ktorom môže prebiehať rozhovor- počúvať sa navzájom
* klásť väčší dôraz na rozvoj komunikačných schopností detí v maďarskom aj v štátnom jazyku:
  + uplatňovať aktivizujúce metódy a formy práce, využívať metodický materiál:
  + Rozvíjajúce programy pre deti predškolského veku – Ph.Dr.D Kopasová, Csc.,
  + Metodický list na osvojenie štátneho jazyka v materských školách s vyučovacím jazykom národnostných menšin – PaedDr. Katarína Guziová,
  + odbornú literatúru, časopisy, detské časopisy
  + rozvíjať u detí a zdokonaľovať počúvanie s porozumením a jeho kvalitu overovať
  + dotvoriť jazykovú a rečovú kultúru reči v spolupráci s CPPPaP a logopéda, zintenzívniť jazykové rozcvičky, čítanie a reprodukciu rozprávok, zaraďovať čo najčastejšie dramatizujúce hry, maľované čítanie a rôzne iné aktivity zamerané na rozvoj slovnej zásoby a komunikačných schopností
* rozvíjať ľudové tradície

- oboznamovať deti s ľud .remeslami, rozprávkami, tancami, zvykmi....

- prezentovať ľud. tradície na rôznych kult. podujatiach MŠ aj obce

- organizovať výlety, exkurzie s týmto zameraním

* pokračovať v dobrej spolupráci s rodinou, ZŠ aj s inými inštitúciami.
* poskytovať rodičom dostatok informácií o zdravom životnom štýle a prijímať ich návrhy a pripomienky k danej problematike ( besedy, posedenia, individuálne rozhovory , možnosť zapožičania príslušnej literatúry, nástenky...)

- zabezpečiť informovanosť rodičov aj v rôznych iných oblastiach, týkajúcich sa detí a ich zdravého vývoja - v spolupráci s nimi sa koncentrovať na včasné podchytenie rizikových prejavov v správaní dieťaťa a v prípade potreby sa obrátiť na odborníkov

* obmedzovať negatívne pôsobenie rodičov, podporovať zdravý vývoj detí z oslabenej rodiny
* organizovať dni otvorených dverí, oslavy, výlety, športové podujatia s deťmi a rodičmi , ďalšie činnosti - besedy s rodičmi, odborné poradenstvo, individuálne rozhovory, články na nástenkách, prednášky, ankety
* umožniť rodičom zúčastňovať sa činností detí v triedach ( ráno, popoludní )
* s využitím finančnej pomoci rodičov zabezpečiť deťom nové hračky, výtvarný materiál a iný potrebný materiál pre výchovno – vzdelávaciu prácu.
* rešpektovať návrhy, nápady a požiadavky rodičov
* vzájomná výmena skúseností a nápadov v oblasti výchovy detí medzi učiteľmi MŠ a ZŠ ( spoločné posedenie učiteliek MŠ a učiteliek I. ročníkov ZŠ
* priblížiť rodičom činnosti žiakov I. ročníkov – účasť učiteliek I. ročníkov na besede s rodičmi
* účasť učiteliek MŠ pri zápise detí do I. ročníka ZŠ ( uľahčiť deťom prekonať strach z neznámeho )
* organizovať spoločné aktivity detí MŠ a ZŠ ( športové dopoludnie, branná vychádzka, MDD ,kultúrne podujatia... ), s cieľom spoznať učiteľky I. ročníkov a sledovať správanie prvákov
* oboznámiť sa s prostredím ZŠ – návšteva I. ročníkov ZŠ
* účasť učiteliek ZŠ na slávnostnom ukončení šk. roka
* zúčastňovať sa kultúrnych podujatí usporadúvaných dedinou ( zároveň sa deti oboznamujú s tradíciami obce )
* v spolupráci s miestnou knižnicou:

pripraviť pre deti besedu o knihách ( prípadne pozvať autora detskej literatúry ),

uskutočniť výstavu kníh pre deti a rodičov v budove MŠ

* v spolupráci s policajným zborom organizovať aktivity, besedy o bezpečnosti na cestách a na iné zaujímavé témy
* v spolupráci so zborom požiarnej ochrany sa oboznámiť s prácou požiarnikov – navštíviť požiarnu stanicu
* predchádzať všetkým formám diskriminácie, xenofóbie, intolerancie a rasizmu
* učiť deti rôznych národností žiť vo vzájomnej súdržnosti, láske a porozumení
* viesť deti k vzájomnej tolerancii – rešpektovať odlišnosti vyskytujúce sa u niektorých detí či dospelých
* pri vychádzkach venovať pozornosť správaniu sa detí k občanom rómskeho pôvodu

1. **DĹŽKA DOCHÁDZKY A FORMY VÝCHOVY A VZDELÁVANIA**

Na predprimárne vzdelávanie v MŠ sa prijímajú spravidla deti od 3 – 6 rokov veku, ak je voľná kapacita prijímajú sa deti aj od 2 rokov veku. Prednostne sa prijímajú deti, ktoré dovŕšili 5. rok veku, deti s odloženým začiatkom plnenia povinnej školskej dochádzky a deti s dodatočne odloženým začiatkom plnenia povinnej školskej dochádzky. Predprimárne vzdelávanie sa uskutočňuje formou niekoľkoročného celodenného predškolského vzdelávania. MŠ v prípade záujmu rodičov poskytuje aj poldennú formu výchovy a vzdelávania.

1. **UČEBNÉ OSNOVY**

Osnovy sú vzdelávacie štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie v materských školách.

Vzdelávacie štandardy prispôsobujeme úrovni detí, máme deti aj zo sociálne slabšieho, menej podnetného prostredia. Plánuje sa na jeden mesiac. Témy na jednotlivé mesiace, aj podtémy na týždne si volia učiteľky podľa záujmu a potrieb konkrétnej skupiny. Takisto si učiteľky v obidvoch triedach individuálne rozvrhnú vzdelávacie oblasti na jednotlivé dni .

1. **VYUČOVACÍ JAZYK**

Vyučovací jazyk je maďarský, súčasťou výchovno-vzdelávacej činnosti je aj komunikácia v štátnom – slovenskom jazyku. ( Využívame metodiku: „\_Komunikácia\_v\_št.jazyku“ Borbélyová D. ,\_Kyselová M. , „ Metodika predprimárneho vzdelávania“ )

**8.SPÔSOB, PODMIENKY UKONČOVANIA VÝCHOVY A VZDELÁVANI A  VYDÁVANIA DOKLADU O ZÍSKANOM VZDELANÍ**

Posledný deň školského roka je dňom slávnostnej rozlúčky s predškolákmi. Deti svojim rodičom, prípadne ďalším príbuzným a hosťom prezentujú básne, piesne, tance. Predškoláci sa rozlúčia so svojimi kamarátmi aj zamestnancami MŠ.

V tento deň obdržia osvedčenie o absolvovaní predprimárneho vzdelania. (Všetci predškoláci, ktorí absolvovali posledný ročník vzdelávacieho programu odboru vzdelávania v materskej škole).

**9. PERSONÁLNE ZABEZPEČENIE**

Výchovno-vzdelávaciu činnosť v MŠ vykonávajú 4 učiteľky (v spolupráci s rodičmi aj s rôznymi inštitúciami), ktoré spĺňajú podmienky odbornej a pedagogickej spôsobilosti v súlade s platnou legislatívou.

1. **MATERIÁLNO-TECHNICKÉ A PRIESTOROVÉ PODMIENKY**

Materská škola je spojená so ZŠ. 2 homogénne triedy navštevuje približne 35 detí. V jednej triede sú mladšie 3-4 ročné deti, v druhej staršie 5-6 ročné deti.

Exteriér MŠ tvorí školský dvor, ktorý obsahuje voľný priestor pre spoločné pohybové aktivity a pohybové hry, priestor pre zdolávanie prekážok a pohybové aktivity na náradí (hojdačky, šmýkačka, preliezačky), priestor pre tvorivé hravé aktivity detí (konštruovanie s pieskom, kreslenie kriedou), priestor na edukačný chodník (cesty a labyrinty, skákanie škôlky), priestor pre oddych a relaxáciu (trávnaté plochy). Oplotenie dvora, ktoré je nevyhnutné z bezpečnostných a hygienických dôvodov je riešené živým plotom.

Zariadenie, ktoré je na dvore stabilne nainštalované, je pevné a odolné voči mechanickým zásahom a poveternostným vplyvom.

Interiér sa skladá z dvoch herní, ktoré sú umiestnené na prízemí. Je účelovo vybavený na spontánne hry detí a realizáciu učiteľom plánovaných aktivít. Je bezpečný, hygienický, útulný, harmonický a podnetný. Odrážajú sa v ňom každodenné pokroky, zmeny a novinky realizovaného programu. Na jeho tvorbe sa podieľajú tak učiteľky ako aj deti MŠ. Materiálne vybavenie je uspokojivé, deti majú k dispozícii kvalitné pomôcky a hračky, ktoré sa pravidelne dopĺňajú a ktoré spĺňajú bezpečnostné a hygienické požiadavky. Odrážajú sa v ňom každodenné pokroky, zmeny a novinky realizovaného programu. Učiteľky materskej školy neustále navodzujú priaznivú sociálno-emocionálnu atmosféru v triede, cieľavedome vytvárajú podnetné prostredie pre spontánne i zámerné učenie a súčasne inšpirujú deti k aktívnej pomoci pri tvorbe takéhoto prostredia.

Voľne, pre deti viditeľne uložené pomôcky sú súčasťou materiálneho vybavenia. Poskytujú deťom priame, bezprostredné zážitky, dávajú voľný priechod ich iniciatíve a podporujú aj rozširujú vnútornú motiváciu. K štandardnému a nezastupiteľnému vybaveniu materských škôl patria hračky. Ich výberu, kvalite a veku primeranosti venujeme zvýšenú pozornosť. Súčasťou materiálno-technického vybavenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, digitálne technológie atď.

Podmienkou kvalitného plnenia školského vzdelávacieho programu je dostatočné vybavenie spotrebným materiálom na výtvarné, grafomotorické, pracovné činnosti. Tento materiál sa snažíme čiastočne zabezpečiť za pomoci rodičov.

Rozmiestnenie nábytku rešpektuje potrebu detí mať dostatok priestoru na hry.Hrové a pracovné kútiky sa umiestňujú v priestore, ktorý je vybavený účelovo a slúži na spontánne hry detí a učiteľkou plánovanú a riadenú výchovno-vzdelávaciu činnosť. O tematickom zameraní hrových kútikov a ich obmieňaní rozhoduje učiteľka spolu s deťmi podľa plánovaných činností, zámerov a podľa záujmu detí o hrové prostredie. Nevýhodou herní však je, že nie sú dostatočne veľké, preto treba dôkladne uvážiť rozmiestnenie nábytku, ako aj kútikov. Na prízemí sa ďalej nachádzajú 2 spálne. Ležadláv jednej spálni sú pružné, dostatočne pevné a stabilné, dobre tepelne izolované, ale v druhej spálni sú nevyhovujúce veľkosťou, ako aj kvalitou. V budúcnosti ich plánujeme vymeniť. Ďaľšie miestnosti sú kuchyňa, jedáleň, kancelária, šatňa a sociálne zariadenia pre deti a dospelých. Na poschodí sa zriadila telocvičňa pre pohybové aktivity detí, rozprávková miestnosť pre bábkohru, dramatizujúce hry, hudobné a iné činnosti . Súčasťou poschodia je aj priestranný sklad učebných pomôcok. V tejto oblasti sme si vytýčili hlavne tieto ciele:

* hľadať ďalších sponzorov pre materiálne zabezpečenie MŠ
* naďalej rozširovať zásoby učebných pomôcok a kníh ( aj o svojpomocne vyrobené pomôcky ).
* priebežne podľa potreby vykonávať drobné opravy
* zabezpečiť vhodné ležadlá do spálne
* zabezpečiť hygienickú maľovku stien

1. **PODMIENKY NA ZAISTENIE BEZPEČNOSTI A OCHRANY ZDRAVIA PRI VÝCHOVE A VZDELÁVANÍ**

Materská škola pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb je povinná:

* prihliadať na základné fyziologické potreby detí,
* vytvárať podmienky na zdravý vývin detí a na predchádzanie sociálno-patologických javov,
* zaistiť bezpečnosť a ochranu zdravia detí,
* poskytnúť nevyhnutné informácie na zaistenie bezpečnosti a ochrany zdravia detí,

viesť evidenciu registrovaných školských úrazov detí, ku ktorým došlo počas výchovno-vzdelávacej činnosti alebo pri činnostiach organizovaných materskou školou.

Problematika zaistenia bezpečnosti a ochrany zdravia je aj integrovanou súčasťou obsahu výchovy a vzdelávania v materských školách.Deti sa prostredníctvom tohto obsahu učia chrániť si svoje zdravie a zdravie iných a riešiť na elementárnej úrovni situácie ohrozujúce zdravie.

Všeobecný rámec podmienok na zaistenie bezpečnosti a ochrany zdravia stanovuje *zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov*. Pre podmienky vzdelávania v materskej škole je relevantná predovšetkým *vyhláška MŠ SR č.306/2008 Z. z. o materskej škole v znení zmien a doplnkov vyhlášky MŠ SR č. 308/2009 Z. z.* Tá v § 7 uvádza základné podmienky a zodpovednosť pri zabezpečovaní bezpečnosti a ochrany zdravia v závislosti od možných spôsobov organizácie výchovy a vzdelávania. Organizovanie školy v prírode bližšie určuje *vyhláška MŠ SR č.305/2008 Z. z. o škole v prírode*.

*Zákon č. 355/2007 o ochrane, podpore a rozvoji verejného zdravia a o zmene a doplnení niektorých zákonov* stanovuje v § 24 základné podmienky ochrany zdravia a bezpečnosti v zariadeniach pre deti a mládež, pričom pre účely tohto zákona je materská škola predškolským zariadením. Tento zákon (spolu s *vyhláškou č. 526/2007 Ministerstva zdravotníctva SR, ktorou sa ustanovujú podrobnosti o požiadavkách na zotavovacie podujatia)* v § 25 taktiež stanovuje podmienky tzv. zotavovacích pobytov a v § 26 podmienky prevádzkovania zariadení spoločného stravovania.

Postup pri riešení školských úrazov a nebezpečných udalostí stanovuje *Metodické usmernenie č. 4/2009-R k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí*.

Pri ochrane osobných údajov o deťoch, rodičoch, zákonných zástupcoch a zamestnancoch materskej školy sa postupuje podľa platnej legislatívy.

1. **VNÚTORNÝ SYSTÉM KONTROLY A HODNOTENIA DETÍ A ZAMESTNANCOV MŠ**

Pri hodnotení detí sa využíva evaluácia produktov detských činností, pracovné listy, pozorovanie, rozhovor, atď... Výsledky sa zaznamenávajú 3x ročne v pedagogickej diagnostike. Pri hodnotení detí sa využívajú prevažne pochvala a povzbudenie.

Pri hodnotení zamestnancov sa využívajú rozhovory, pozorovanie, hospitácie, diskusie, autoevalvačné správy atď.

Kritériá hodnotenia zamestnancov:

* rešpektovanie a dodržiavanie právnych predpisov, platnej legislatívy, ŠTVP, ŠKVP
* kvalita výchovno-vzdelávacej činnosti
* vedenie pedagogickej diagnostiky
* vytváranie individuálnych vzdelávacích programov pre deti
* zmysluplná evaluačná práca pri dosahovaní cieľov vzdelávania v MŠ
* práca s deťmi s odloženou povinnou školskou dochádzkou
* plnenie pridelených úloh mimoškolskej činnosti
* zabezpečovanie sponzorskej pomoci
* samostatnosť, pohotovosť a zodpovednosť pri zastúpení kolegyne
* vedenie súvislej pedagogickej praxe
* príprava mimoškolských aktivít s deťmi
* podávanie vlastných návrhov na zlepšenie ktorejkoľvek oblasti práce, ktorá prospeje deťom, rodičom, vzťahom na pracovisku
* úroveň komunikácie s rodičmi, poradenstvo, osvetová činnosť
* výber foriem ďalšieho vzdelávania pedag. zamestnancov
* dopĺňanie skladu učebných pomôcok o svojpomocne vyrobené pomôcky
* starostlivosť o estetickú úpravu MŠ
* spolupráca so ZŠ a s inými inštitúciami
* prístup k deťom
* šetrné zaobchádzanie s majetkom školy
* podieľanie sa na odstránení havarijnej situácie v MŠ

1. **POŽIADAVKY NA INKLUZÍVNE VZDELÁVANIE PEDAGOGICKÝCH ZAMESTNANCOV**

* študovať literatúru a časopisy (Predškolskú výchovu, Učiteľské noviny, Naša škola, Rodina ...) zaoberajúce sa výchovou detí, aj detské časopisy (Včielka, Vrabček, Boby, Tappancs, Minimanó ...).
* individuálnym štúdiom, prednáškami (v spolupráci s nadriadnými orgánmi) i formou besied, diskusií rozvíjať právne vedomie pedag. zamestnancov v oblasti legislatívy, dôkladne poznať ŠTVP aj ŠKVP.
* zúčastňovať sa na ďalšom vzdelávaní ped. zamestnancov organizovanom nadriadenými orgánmi.
* vypracovávať projekty, ind. vzd. programy pre deti, podľa možností sa zapojiť aj do medzinárodných projektov, vzdelávacích programov
* organizovať vnútroškolské semináre, spojené s praktickými ukážkami